laion/Wikipedia-Exotic huggingface dataset:
More Than That (שיר של לורן חורגי)

More Than That (בעברית: יותר מזה) הוא שיר שהוקלט על ידי הזמרת-יוצרת האמריקאית לורן חורגי. השיר יצא לאור ב-11 בינואר 2019, על ידי חברת התקליטים קולומביה רקורדס, כסינגל שלא מתוך אלבום. זהו שיר R&B שנכתב על ידי חורגי עצמה, ביחד עם הו סתורת'ר ופרינס שרלז. השיר הגיע למקום התשיעי במצעד השירים הדיגיטליים של פורטוגל. "More Than That" הוא אחד משני השירים שחורי ביצעה במסיבת הבחירות של MTV פלוס 1 בנובמבר 2018. ב-8 בינואר 2019, חורגי הודיעה כי "More Than That" יופץ באופן רשמי ב-11 בינואר 2019. למחרת, חורגי הוציאה את עטיפתו הרשמית של הסינגל, שנוצרה בהשראת ציור הרנסאנס "הולדת ונוס". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות. הווידאו קליפ הרשמי של "More Than That" יצא לאור ב-18 בינואר 2019. הוא בוים על ידי לורן דאן ובוים ונערך על ידי חורגי, שגם ליהקה את הרקדנים. הוא נותר בהשראת האלה היוונית אפרודיטה. חורגי תיארה את הרעיון לקונספט שלו כ"ביקור של אפרודיטה בכדור הארץ". הקליפ גרף שבחים ביקורתיים. נכון לדצמבר 2021, מונה הצפיות של הקליפ עומד על למעלה מ-20 מיליון צפיות. סרטון השיר "More Than That" באתר יוטיוב Lauren Jauregui – More Than That, נבדק ב-2021-11-24 Chart Search | Billboard, archive.ph, ‏2019-02-03 Rania Aniftos, Lauren Jauregui Performs Two New Songs at MTV’s ‘Plus 1 The Vote’ Election Party: Watch, Billboard, ‏2018-11-08 (באנגלית אמריקאית) Watch Lauren Jauregui Perform Two Brand New Songs At MTV's 'Plus 1 The Vote' Election Party, www.audacy.com, ‏2018-11-07 (באנגלית) Rose Riddell, Lauren Jauregui’s new song 'More Than That' is out on January 11th!, Coup De Main Magazine, ‏2019-01-08 (באנגלית) Gil Kaufman, Lauren Jauregui Teases New Song ‘More Than That’, Billboard, ‏2019-01-08 (באנגלית אמריקאית) Gil Kaufman, Lauren Jauregui Shares Provocative, Classically Inspired ‘More Than That’ Single Art, Billboard, ‏2019-01-09 (באנגלית אמריקאית) "Lauren Jauregui: 'The music industry clouds your soul'". BBC News (באנגלית בריטית). 2019-01-18. נבדק ב-2021-11-24. More Than That, 2019-01-11, נבדק ב-2021-11-24 Aphrodite Visits Earth In Lauren Jauregui’s ’More Than That’ Video, UPROXX, ‏2019-01-18 (באנגלית אמריקאית) Condé Nast, Lauren Jauregui Steps Into the Spotlight With a Fashion-Forward New Video, Vogue, ‏2019-01-18 (באנגלית אמריקאית) Lauren Jauregui's 'More Than That' Video Shows 'Aphrodite's Visit To Earth', iHeart (באנגלית) Lauren Jauregui - More Than That (Official Video), נבדק ב-2021-11-24 Expectations - Single by Lauren Jauregui (באנגלית אמריקאית), 2018-10-24, נבדק ב-2021-11-24
Oh My God

Oh My God,‏ O My God,‏ Oh My God! או Ohmigod עשוי להתייחס ל: המילים הראשונות של מעשה החרטה, תפילה נוצרית ביטוי נפוץ המקוצר לעיתים קרובות כ-"OMG", משמש לעיתים קרובות בהודעות SMS ובתקשורת באינטרנט, ולעיתים מנוסח כ-"Oh my Goodness" או "Oh my Gosh". השימוש הראשון המעיד על הקיצור O.M.G. היה במכתב מג'ון פישר, "הברון פישר הראשון לווינסטון צ'רצ'יל" ב-1917. האם התכוונתם ל... Oh! My God – סרט משנת 1998 בכיכובו של בואי לאם Oh! My God (סרט, 2006) – סרט דרום קוריאני Oh, My God – סרט בוליוודי משנת 2008 Oh! My God (סרט, 2007) – סרט תיעודי אמריקאי על דת מאת פיטר רודג'ר Oh My God ! – השם הצרפתי של הסרט הבריטי "היסטריה" OMG – Oh My God! – סרט הודי משנת 2012 Oh! My God (סרט, 2013) – סרט קומדיה מאת לואי סי.קיי. Oh! My God (סרט, 2015) – סרט קומדיה רומנטית סיני Oh, My God! (אלבום של דאג אי. פראש) – 1986 Oh, My God! (אלבום של לינדה סאנדבלד) – 2006 Oh My God (אלבום) – אלבום של קווין מורבי, 2019 "Oh My God" (שיר של אדל) – 2021 "Oh My God" (שיר של אינה) – 2021 "Oh My God" (שיר של (G)I-dle) – 2020 "Oh My God" (שיר של גאנז נ' רוזס) – 1999 "Oh My God" (שיר של קייזר צ'יפס) – 2004; הוקלט על ידי מארק רונסון עם לילי אלן (2007) "Oh My God" (שיר של א טרייב קולד קווסט) – 1994 חלקיק OMG – כינוי לתצפית בחלקיק קרינה קוסמית בעל אנרגיה קינטית עצומה שהתרחשה בשנת 1991.
Waterland

Waterland (בתרגום חופשי: ארץ המים, בתעתיק לעברית: ווטרלנד) הוא פארק מים ומרכז אירועים הנמצא באילת ונפתח באוגוסט 2023. הפארק המשתרע על כ-20 דונם נבנה מול רצועת החוף הדרומית ונמצא בבעלות רן אקשטיין ועופר גלזר. הפארק פעיל כ-10 חודשים בשנה ומלבד האטרקציות בו הוא מכיל גם אולם אירועים ובמת הופעות. בפארק נבנו 3 מגדלי מגלשות מים, בריכת גלים (אנ'), מזרקות ממוחשבות, מתקני קרוסלות במים, סירות מתנגשות במים, אמפיתיאטרון, ומתחמים נוספים. בפארק 2 מגלשות אקסטרים בגובה של 24 מטר, ובסה"כ קיימות בפארק 24 מגלשות שונות. waterland הוא פארק המים הראשון שמוקם באילת. הפארק נבנה על שטח הנמצא בבעלות רשת המלונות ישרוטל, על חורבות הטקסס ראנץ' שהייתה בעבר אטרקציה תיירותית שהכילה מקבץ בקתות שעוצבו כמו עיירה במערב הפרוע בארצות הברית. ישרוטל החכירה את הקרקע ליזמים לתקופה של 24 שנים ו-11 חודשים. תחילה, הפארק היה אמור להיקרא "ספלאש", אך בעקבות פתיחתו של פארק המים "יו ספלאש" במלון יו ספלאש ריזורט בקיבוץ אילות הסמוך, הוחלט לשנות את שמו לווטרלנד (WaterLand, בתרגום חופשי: ארץ המים. אתר האינטרנט הרשמי של Waterland רואי אזולאי, פארק המים הענק באילת צפוי להיפתח בקיץ הקרוב. צפו בתמונות, 6 בדצמבר 2020 שירי הדר, פארק המים הראשון באילת: הצצה לשלבים האחרונים בהקמתו, באתר ynet, 10 ביוני 2021 לי אברמוביץ', ‏טירוף פארק המים | לקראת הקיץ: הפארקים החדשים בישראל, באתר ‏מאקו‏, 29 באפריל 2021 שמעון איפרגן., ‏פעם שלישית גלידה בבריכה? פתיחת פארק המים באילת נדחתה לנובמבר, באתר ‏מאקו‏, 27 ביולי 2022 מערכת מדור החופש, ‏הפתיחה בנובמבר: הצצה לפארק המים החדש שנבנה באילת, באתר ‏מאקו‏, 10 ביוני 2021 מערכת וואלה! תיירות‏, כמעט מוכן: הצצה לפארק המים הראשון של אילת, באתר וואלה, 10 ביוני 2021
אמנת קולקטה

אמנת קולקטה או האמנה האנגלו-סינית משנת 1890 (בסינית: 中英藏印條約) הייתה אמנה שנחתמה בין האימפריה הבריטית לבין שושלת צ'ינג, שייחס לטיבט ולממלכת סיקים (אנ'). הוא נחתם על ידי המשנה למלך הודו, הנרי פטי-פיצמוריס ואמבן סין בטיבט, שנג טאי, ב-17 במרץ 1890 בקולקטה. הגבול שנקבע בין סיקים לטיבט בהסכם שורד עד היום, כחלק מגבול הודו–סין (אנ')‏. עם זאת, אמנה זו גרמה למחלקות בין סין, הודו ובהוטן לגבי האזור דוקלם. חברת הודו המזרחית הבריטית רצה לקיים יחסי מסחר עם טיבט, ומאוחר יותר עם סין, בעיקר בטקסטיל, טבק, תבואה, כלי עבודה ותה. האמנה הכירה במדינת חסות בריטית מעל סיקים והכירה בגבול טיבט–סיקים. יש הטוענים כי סין ניהלה משא ומתן, ללא התייעצות עם טיבט, שהתנגדה לאמנה. בשל חוסר היכולת של סין לקיים את ההסכם, האימפריה הבריטית כבשה את טיבט ב-1904. יש הטוענים כי האמנה חשפה את ה-"אימפוטנציה" הסינית בטיבט. סעיף נוסף הוסף לאמנה המקורית בדצמבר 1893, שאיפשר להקים עמדת סחר בריטית ביאטונג (אנ'), טיבט וכן קבע תקנות הנוגעות למרעה ולתקשורת. אמנת להסה (אנ') מ-1904 קבעה כי "ממשלת טיבט מתחייבת לכבד את האמנה האנגלו-סינית משנת 1890 ולהכיר בגבול בין סיקים לטיבט, כהגדרתו בסעיף I של האמנה האמורה, ולהקים מעברי גבול בהתאם". The Question of Tibet and the Rule of Law (PDF), Geneva: International Commission of Jurists, 1959 Younghusband, Francis (1910). India and Tibet: a history of the relations which have subsisted between the two countries from the time of Warren Hastings to 1910; with a particular account of the mission to Lhasa of 1904. London: John Murray. Norbu, Dawa (2001), China's Tibet Policy, Routledge, ISBN 978-1-136-79793-4 "Convention between Great Britain and China relating to Sikkim and Tibet" (PDF). UK Treaties Online. 1890-03-17. אורכב מ-המקור (PDF) ב-2017-07-09. נבדק ב-2017-08-16. Green, L. C. (ביולי–בספטמבר 1960), "Legal Aspects of the Sino-Indian Border Dispute", The China Quarterly, 3 (3): 42–58, doi:10.1017/S0305741000026230, JSTOR 763286 {{citation}}: (עזרה) Dawa Norbu (2001), China's Tibet Policy, Psychology Press, p. 169, ISBN 9780700704743, אורכב מ-המקור ב-1 בינואר 2016 {{citation}}: (עזרה) Sir Francis Edward Younghusband (1910). India and Tibet: A History of the Relations which Have Subsisted Between the Two Countries from the Time of Warren Hastings to 1910; with a Particular Account of the Mission to Lhasa of 1904. J. Murray. p. 51. ארכיון מ-2021-11-09. נבדק ב-2021-11-24. Prescott, John Robert Victor (1975). Map of Mainland Asia by Treaty. Melbourne University Press. pp. 261–262. ISBN 978-0-522-84083-4. Ankit Panda (13 ביולי 2017), "The Political Geography of the India-China Crisis at Doklam", The Diplomat, אורכב מ-המקור ב-14 ביולי 2017 {{citation}}: (עזרה) Arora, Vibha (2008). "Routing the Commodities of Empire through Sikkim (1817-1906)". Commodities of Empire: Working Paper No.9 (PDF). Commodities of Empire Working Paper. Open University. pp. 4–5. ISSN 1756-0098. ארכיון (PDF) מ-2015-09-24. נבדק ב-2021-11-24. Norbu, China's Tibet Policy (2001), p. 169. International Commission of Jurists (1959), p. 77. Joshi, H. G. (2004). Sikkim: Past and Present. Mittal Publications. p. 89. ISBN 978-81-7099-932-4. ארכיון מ-2014-06-27. נבדק ב-2021-11-24. Younghusband, India and Tibet (1910), p. 440.
לונס-לה-סונייה

לונס-לה-סונייה (בצרפתית: Lons-le-Saunier) היא עיירת קומונה, במחוז ז'ורה שבמזרח צרפת. פרק זה טעון שכתוב. אנא תרמו לוויקיפדיה ועזרו לשכתב אותו. העיירה שוכנת בלב אזור רבמונט, למרגלות הרי היורה. אשר משתרע ממזרח ומדרום, בעוד ממערב שוכן מישור ברסה ומצפון אזור כרמים נרחבים. העיירה ממוקמת בערך באותה מידה בין בזנסון, דיז'ון, בורג-אן-ברסה וז'נבה, אם כי בין האחרונה שבהן מבדיל רכס הרי היורה. בעיר עובר הכביש האוטומטי A39, שבאמצעותו ניתן להגיע אל דיז'ון תוך כשעה וליון תוך כשעה וחצי. תחנת הרכבת של העיר שוכנת על הקו משטרסבורג לליון. דרך העיירה עובר נהר Vallière, הנהר סגור מאז שנות ה-60 מטעמי היגיינה, בגלל שקעי הביוב שהתחילו להיות מוזרמים לתוכו. קטע קטן נותר באוויר הפתוח ליד פארק דה באן, ונותר רק גשר בודד (הפונט דה לה גוישה). אזור גידול היין מצפון לעיירה מפורסם במיוחד, וכולל את הבצירים של ל'אטואל, שאטו שאלון וארבואה. רכס הרי היורה מדרום וממזרח הוא אזור תיירות פופולרי, אזורי התיירות שלו כוללים את האגמים של Chalain, Clairvaux ו-Vouglans (ב- Lect, Jura), ואתרי נופש הרריים כמו Prénovel ו- Les Rousses. לונס-לה-סונייה היא העיר המחוזית השנייה בגודלה בצרפת, אחרי בוביני. גרמניה אופנבורג, גרמניה אנגליה ריפלי, אנגליה מדיה וקבצים בנושא לונס-לה-סונייה בוויקישיתוף אתר האינטרנט הרשמי של לונס-לה-סונייה (בצרפתית) לונס-לה-סונייה, ברשת החברתית פייסבוק לונס-לה-סונייה, ברשת החברתית אקס (טוויטר) לונס-לה-סונייה, סרטונים בערוץ היוטיוב סטטיסטיקות של INSEE אתר רשמי (in French) לונס-לה-סונייה, באתר אנציקלופדיה בריטניקה (באנגלית) לון-לה-סוניה (צרפת), דף שער בספרייה הלאומית ערך זה הוא קצרמר בנושא צרפת ובנושא יישובים. אתם מוזמנים לתרום לוויקיפדיה ולהרחיב אותו.
שחמט בהתכתבות

שחמט בהתכתבות הוא שחמט המשוחק על ידי התכתבות בין שחקנים מרוחקים, בדרך כלל על פני תקופה ממושכת. בעבר היה כל שחקן בתורו שולח בדואר את המהלך הבא במשחק ליריבו. כיום נפוץ יותר השימוש בדואר אלקטרוני או בשרת משחק ייעודי, אך ידוע גם על משחקים ששוחקו בפקס ואפילו באמצעות יוני דואר. ההבדל המהותי בין המשחק הסטנדרטי, המשוחק על ידי שניים היישובים ליד אותו לוח (ממשי או וירטואלי), למשחק בהתכתבות, הוא הזמן המוקצב לכל מהלך או למשחק כולו. שני יריבים המשחקים בתחרות משני עברי הלוח יסיימו על פי רוב את משחקם לאחר מספר שעות בודדות. אולם משחק בהתכתבות יאפשר לכל צד לשחק מהלך בודד בזמן של שעות עד ימים. מאחר שגם לדואר לוקח זמן מה להגיע ליעדו, משחק באורך סביר של 40–50 מהלכים לכל צד, עשוי היה בעידן שלפני המחשב והטלפון לארוך שנים. גם בעידן האינטרנט אורך משחק טיפוסי כשנה או שנתיים. כללי המשחק מקציבים בדרך כלל בין 30 ל-60 יום לעשרה מהלכים. על פי רוב מותר לשחקנים להיוועץ בתוכנות מחשב, ספרים ובסיסי נתונים במהלך המשחק, בניגוד גמור לכללים הנהוגים בשחמט רגיל. כל שחקן רשאי לשחק יותר ממשחק אחד במקביל ולעיתים קרובות מנהלים שחקנים מומחים עשרות משחקים בו זמנית נגד יריבים שונים. עקב כללים מיוחדים אלה קיים שוני עמוק בין הכישורים הדרושים משחקן בשחמט בהתכתבות לבין אלו של שחקן השחמט הרגיל; ורשימת אלופי העולם בהתכתבות כמעט זרה לרשימת האלופים בשחמט הרגיל. בין השחקנים המעטים שהצטיינו בשני סוגי המשחק ניתן למנות את פאול קרס האסטוני (שככל הנראה הרבה לשחק בהתכתבות בהיעדר יריבים ראויים בקרבתו), ואת אלופי העולם אלכסנדר אלכין ומקס אויבה. בימינו בולט רב אמן אולף אנדרסון בהצטיינותו בשני סוגי השחמט. ארוס ריצ'ו הוא שחקן מצליח בשחמט בהתכתבות ובשחמט מתקדם. השחמטאית הישראלית לובה קריסטול היא רב אמן בינלאומי בשחמט בהתכתבות, וזכתה פעמיים באליפות העולם בשחמט בהתכתבות (אנ'), באליפות השלישית בין השנים 1984-1978 ובאליפות החמישית בין השנים 1998-1993. הטבלה מטה מציגה את בכירי השחמטאים בכתב של ישראל. מקור הנתונים הוא אתר ICCF. אדוארד דיקהוף מדיה וקבצים בנושא שחמט בהתכתבות בוויקישיתוף אתר האינטרנט הרשמי של שחמט בהתכתבות ההתאחדות הבינלאומית לשחמט בהתכתבות שחמט בהתכתבות באתר השחמט הישראלי ישראל שרנצל, השחמט בכתב עדיין כאן, באתר www.haaretz.co.il, ‏04.03.20
ניקולאה צ'יופרקה

ניקולאה צ'יופרקה (ברומנית: Nicolae Ciupercă‏; 20 באפריל 1882 – 25 במאי 1950) היה גנרל בצבא רומניה, שהשתתף במלחמת העולם השנייה והוצא לגמלאות באמצע מלחמה. לאחר המלחמה נעצר על השתתף בהתארגנות מחתרתית נגד השלטון ונגד השלטון ברומניה הקומוניסטית ונגד ברית המועצות - הוא מת בבית הסוהר. צ'יופרקה נולד ברמניקו סראט, שם למד בבית הספר היסודי וכיתות ראשונות של בית ספר תיכון. המשך לימודיו היה בבית הספר הצבאי לבני קציני צבא, ביאשי. הוא המשיך בבית הספר לקציני חיל רגלים בבוקרשט וסיים במקום הראשון ב-1902 וקיבל דרגת סגן משנה. ב-1913 למד בבית הספר הגבוה למלחמה בפריז. במלחמת העולם הראשונה היה מאיור ועמד בראש לשכת המבצעים של הארמייה השנייה. ב-1 בספטמבר 1917 הועלה לדרגת לוטננט קולונל. ב-1 במרץ 1920 הועלה לדרגת קולונל. ב-1 באוקטובר 1930 הועלה לדרגת בריגדיר גנרל. ב-16 באוקטובר 1937 הועלה לדרגת לאיור גנרל. ב-6 ביוני 1940 הועלה לדרגת לוטננט גנרל. צ'יופרקה מילא תפקידים מכבדים גם מחוץ לצבא, מ-13 באוגוסט 1938 ועד 1 בפברואר 1939 היה שר להגנה לאומית. צ'יופרקה הגיע בצבא לתפקיד של מפקד גיס. הוא התפטר ממשרת השר, כי לא הסכים עם שימושים מסוימים בתקציב הצבא. במלחמת העולם השנייה היה מפקד הארמייה הרביעית והתפטר מתפקידו לאחר שהצבא הרומני קיבל הוראת להמשיך להתקדם בברית המועצות, מעבר לגבול הדניסטר. לאחר המלחמה הצטרף לתנועה האנטי קומוניסטית המחתרתית גראיול סנג'לוי (Graiul Sângelui) ועל כן נעצר ונכלא. הוא היה חולה בשלל מחלות ומת בכלאו. מדיה וקבצים בנושא ניקולאה צ'יופרקה בוויקישיתוף Ciupercă, G. Nicolae (באנגלית)
מונושבל

מונושבל (בהונגרית: Mónosbél) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם במונושבל מספר התושבים נמצא בירידה. כך, בשנת 1990 חיו בכפר 490 תושבים ובשנת 2023 רק 391 תושבים. האזור מיושב מסביבות המאה ה-13 ומאז הוא מיושב לסירוגין. הוא מוזכר לראשונה במסמכים משנת 1261. יהודים חיו במונושבל במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא מונושבל בוויקישיתוף אתר האינטרנט הרשמי של מונושבל נתוני הכפר באתר הלמ"ס ההונגרי תיעוד יהודי מונושבל שנרצחו בשואה מפקדי האוכלוסין של יהודי הונגריה, 1993
נג'ווישניו

נג'ווישניו (בהונגרית: Nagyvisnyó) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בנג'ווישניו מספר התושבים נמצא בירידה. כך, בשנת 1990 חיו בכפר 1,215 תושבים ובשנת 2023 רק 825 תושבים. האזור מיושב מסביבות המאה ה-12 ומאז הוא מיושב לסירוגין. יהודים חיו במיקופלווה במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא נג'ווישניו בוויקישיתוף אתר האינטרנט הרשמי של נג'ווישניו (בהונגרית) נתוני הכפר באתר הלמ"ס ההונגרי תיעוד יהודי נג'ווישניו שנרצחו בשואה מפקדי האוכלוסין של יהודי הונגריה, 1993
ג'יימס קמפבל (מושל אוהיו)

ג'יימס אדווין קמפבל (באנגלית: James Edwin Campbell;‏ 7 ביולי 1843 – 18 בדצמבר 1924) היה פוליטיקאי אמריקאי מאוהיו, איש המפלגה הדמוקרטית, שכיהן כחבר בית הנבחרים של ארצות הברית בשנים 1884–1889, וכמושל אוהיו ה-38 בשנים 1890–1892. ג'יימס קמפבל נולד בעיר מידלטאון שבאוהיו, שם התחנך בבתי הספר המקומיים, ולאחר מכן למד באוניברסיטת מיאמי שבאוקספורד, אוהיו. במלחמת האזרחים שירת קמפבל בצבא האיחוד והיה מוצב בפלגת נהר המיסיסיפי. הוא שירת כעוזר רב חובלים (master's mate) על סיפון ספינות התותחים "אלק" ו"נאיאד" עד שבריאותו התדרדרה והוא שב לביתו שהוא כחוש ורזה. ב-1865 התקבל קמפבל ללשכת עורכי הדין ושנתיים לאחר מכן החל לעסוק במקצועו בהמילטון, אוהיו. ב-1870 הוא נשא לאישה את מוד אליזבת אוונס מהמילטון. לזוג נולדו ארבעה ילדים. קמפבל היה רפובליקני, והצביע עבור הנשיאים אברהם לינקולן ויוליסס ס. גרנט, אך לאחר 1872 עבר לשורות המפלגה הדמוקרטית. לאחר ששימש כתובע של מחוז באטלר באוהיו בשנים 1876–1880, נבחר קמפבל מטעם הדמוקרטים לבית הנבחרים של ארצות הברית, פעמיים מטעם מחוז הבחירה השביעי של אוהיו, ופעם אחת מטעם מחוז הבחירה השלישי, מושב שבעבר אויש על ידי דודו, לואיס קמפבל. בבית הנבחרים כיהן קמפבל בשנים 1884–1889. בשנים 1885–1884 שימש קמפבל כיושב ראש ועדת בית הנבחרים לסחר במשקאות חריפים. ב-1889 נבחר קמפבל כמושל אוהיו, וכיהן בתפקיד בשנים 1890–1892. בבחירות לכהונה שנייה ב-1891 לא עלה בידו להיבחר והוא נוצח על ידי מי שלימים כיהן כנשיא ארצות הברית, ויליאם מקינלי. במהלך כהונתו כמושל הוא חתם על חוק לקיום הצבעה חשאית בבחירות באוהיו. הוא כינס מושב מיוחד של האספה הכללית של אוהיו כדי להדיח את ממשל העיר המושחת של סינסינטי. צעד זה עלה לו באובדן התמיכה מצד הדמוקרטים בחלק זה של המדינה, ומנע ממנו את הבחירה לכהונה שנייה. ב-1895 הוא ניסה שוב להיבחר כמושל, אך שוב ללא הצלחה. לאחר פרישתו מהחיים הפוליטיים ב-1892 הוא שב לעיסוקו בעריכת דין בקולומבוס. בשנים 1895–1896 היה קמפבל חבר בחבר הנאמנים של אוניברסיטת המדינה של אוהיו. הוא נותר פעיל בפוליטיקה, והיה נציג לוועידה הארצית של המפלגה הדמוקרטית ב-1892, 1920 ו-1924. בשנים 1908–1911 הוא היה חבר בוועדה לארגון ספר החוקים של אוהיו. ב-1906 היה קמפבל שוב מועמד לבית הנבחרים של ארצות הברית, אך נוצח בבחירות. ב-1908 הוא היה מועמד מפלגתו לסנאט של ארצות הברית, אך גם אז נוצח בבחירות. ב-1913 מונה קמפבל כנאמן של החברה הארכאולוגית וההיסטורית של אוהיו, וב-1925 הוא נבחר פה אחד על ידי מועצת הנאמנים כנשיא החברה, תפקיד בו הוא שימש עד למותו. קמפבל היה חבר הבונים החופשיים, במסדר האייל הקנדי, במועדון קולומבוס, במועדון סקיוטו, בכנסייה הפרסביטריאנית, בצבא הגדול של הרפובליקה, בלגיון האמריקני, ובמועדון קיט קט של קולומבוס. ג'יימס קמפבל נפטר בקולומבוס ב-8 בדצמבר 1924. הוא נטמן בבית הקברות גרין לון שבעיר. מדיה וקבצים בנושא ג'יימס קמפבל בוויקישיתוף ג'יימס קמפבל, באתר "Find a Grave" (באנגלית) ג'יימס קמפבל, באתר המדריך הביוגרפי של הקונגרס של ארצות הברית (באנגלית) ג'יימס קמפבל, באתר המדריך הביוגרפי של הקונגרס של ארצות הברית William Alexander Taylor, Centennial history of Columbus and Franklin County, Ohio Vol. 2, S J Clarke Publishing Company, 1909, p 172.
שועל-רקון יפני

שועל רקון יפני (שם מדעי: Nyctereutes viverrinus) הוא מין של כלב בר דמוי-שועל, והוא קרובו לסוג של שועל-רקון מצוי, כשבעבר נחשב לתת-מין שלו וישנה מחלוקת על סיווגו. הוא מצוי בטבע רק ביפן אך הוכנס בידי האדם למזרח אירופה. ביפן הוא מכונה "טנוקי", שם המבלבל לעיתים בינו לבין גיריות או ראקוניים. שועל הראקון היפני דומה למין המצוי אך בעל פרווה בהירה יותר ולעיתים קטן ממנו במשקלו. הוא דומה במראהו לשועל אך פניו מזכירות רקון, ממנו קיבל את שמו. הוא מגיע לאורך 29 עד 65 ס"מ, לגובה 20 ס"מ ולמשקל 3 עד 6.2 ק"ג. הנקבות והזכרים דומים במראם. השועל חי 7 עד 8 שנים בטבע ויכול לשרוד 13 שנה בשבי. שועל זה הוא אחד הכלבים היחידים המסוגלים לטפס על עצים, לרוב כדי להגיע לפירות יער או חרקים. השועל פעיל לילה ברובו והוא אוכל כל הניזון מפירות, גרגרים, חרקים, זוחלים קטנים, עופות, ביצים ומכרסמים. השועל אוגר מזון לחורף בצורת שומן. מין זה מונוגמי וחי עם בן זוג קבוע לכל חייו. השועלים נפוצים באופן רחב ללא סכנה, אף שהם נדרסים לעיתים קרובות בכבישים. מדיה וקבצים בנושא שועל-רקון יפני בוויקישיתוף
שועל-רקון

שועל-רקון (שם מדעי: Nyctereutes) הוא סוג של כלביים קטנים החיים בצפון ומזרח אסיה ונפוצו גם לאירופה. בסוג פרימיטיבי זה נכללים 2 מינים, לאחר שמינים נוספים נכחדו. מאפייני בסיס גולגולתו ומבנה שיניו הביאו לשיוכו לשבט הטקסונומי שועל, אך הסוג עצמו איננו שועל אמיתי אלא דמוי-שועל. כינויו "רקון" נובע מדמיונו לבעל החיים דביבון ("רקון"). באנגלית, לשם השוואה, הוא נקרא Raccoon dog, כלומר "כלב רקון". הסוג התפתח מסוף המיוקן כסוג טורף החי ביערות וניזון מטרף קטן ומפירות. רוב מיני הסוג נכחדו עד הפליסטוקן, כשבעבר נפוצו גם באירופה, דרום אסיה ומרוקו. שועלים אלה הם בין הכלביים היחידים המטפסים על עצים (לצד שועל אפור) והם אוכלי כל קטנים האוגרים שומן לחורף בו הם נחים במאורות. שועל-רקון יפני (Nyctereutes viverrinus) שועל-רקון מצוי (Nyctereutes procyonoides) מינים נכחדים: Nyctereutes abdeslami Nyctereutes donnezani Nyctereutes megamastoides Nyctereutes sinensis Nyctereutes tingi Nyctereutes vinetorum Nyctereutes lockwoodi מדיה וקבצים בנושא שועל-רקון בוויקישיתוף שועל-רקון, באתר ITIS (באנגלית) שועל-רקון, באתר NCBI (באנגלית) שועל-רקון, באתר Animal Diversity Web (באנגלית) שועל-רקון, באתר האנציקלופדיה של החיים (באנגלית) שועל-רקון, באתר GBIF (באנגלית)
סי פאן דון

סי פאן דון (בלאית: ສີ່ພັນດອນ; בתרגום לעברית: 4,000 איים) הוא ארכיפלג שנמצא בנהר מקונג במחוז צ'אמפסאק (אנ'), דרום לאוס, על הגבול עם קמבודיה. האיים העיקריים של סי פאן דון הם דון קונג (הגדול ביותר), דון סום (השני בגודלו), דון דט ודון קון. כריתת עצים אינה חוקית על שטח הארכיפלג. בארכיפלג סי פאן דון נמצאים: שרידי מסילת הרכבת הראשונה בלאוס, שנבתנה על ידי האימפריה הקולוניאלית הצרפתית. דולפיני איראוואדי שבסכנת הכחדה, שניתן לצפות בהם מהאי דון קון. מפלי קון פאפנג בעוד שהכלכלות המקומיות מבוססות בעיקר על חקלאות, הארכיפלג סי פאן דון מבוסס על תיירות, בעיקר בדון קונג, דון דט ודון קון. מדיה וקבצים בנושא סי פאן דון בוויקישיתוף "FOUR THOUSAND ISLANDS (SI PHAN DON)". Tourism Marketing Department Laos. אורכב מ-המקור ב-27 באוקטובר 2018. נבדק ב-27 באוקטובר 2018. {{cite web}}: (עזרה) "Irrawaddy Dolphin". World Wildlife Fund (WWF). נבדק ב-27 באוקטובר 2018. {{cite web}}: (עזרה) Htet Paing, Tin (2017-12-08). "Status Of Irrawaddy Dolphin Raised To 'Endangered'". The Irrawaddy. נבדק ב-27 באוקטובר 2018. {{cite news}}: (עזרה)
צ'אנגג'נג 4C

צ'אנגג'נג-4C (בסינית: 长征四号丙, בפין-יין: Chángzhēng sì hào bǐng) או CZ-4C או צעדה ארוכה 4C הוא משגר מסלולי תלת-שלבי מתוצרת סין מסדרת צ'אנגג'נג. המשגר הוא שינוי של משגר "צ'אנג ג'נג 4B" (נפח יריעת הראש הוגדל ונוספה היכולת להפעיל מחדש את מנוע השלב השלישי) ושימש לשיגור מספר לוויינים. לשיגור המשגר הותאמו כני שיגור LA-9, LA-7, במרכז שיגור הלוויינים טאיואן, SLS-2 במרכז שיגור הלוויינים ג'יוצ'ואן, ו-LA-3 במרכז שיגור הלוויינים שיצ'אנג. אורך 24.65 מ' קוטר 3.35 מ' משקל כולל 193 330 ק"ג סוג מערכת דלק - דיניטרוגן טטרוקסיד / 1,1-דימתילהידרזין משקל מערכת הדלק 183 340 ק"ג מנוע YF-21B אורך 10.4 מ' קוטר 3.35 מ' משקל כולל 38 326 ק"ג סוג מערכת דלק - דיניטרוגן טטרוקסיד / 1,1-דימתילהידרזין משקל מערכת הדלק 35 374 ק"ג מנוע YF-22B, ארבעה מנועי בקרה YF-23B אורך 4.93 מ' קוטר 2.9 מ' משקל כולל 14 560 ק"ג סוג מערכת דלק - דיניטרוגן טטרוקסיד / 1,1-דימתילהידרזין משקל מערכת הדלק 12 814 ק"ג מנוע YF-40 דחף מנוע בוואקום 100.8 קילוואט ב-27 באוגוסט 2015 נפל חלק ממנוע רקטי על בניין מגורים ופילח את הגג. לא היו נפגעים. מדיה וקבצים בנושא צ'אנגג'נג 4C בוויקישיתוף תיאור המשגר רשימת שיגורים Long March 4C lofts latest Yaogan Weixing satellite/ У Китаї ракетний двигун пробив дах житлового будинку
אנרגיה-100

אנרגיה-100 (ברוסית: Энергия-100) הוא לוויין תקשורת גיאוסטציונרי שנבנה על ידי החברה הרוסית אנרגיה עבור חברת הבת שלה "אנרגיה טלקום". מערך הלוויינים הושכר לחברת RTKomm. RU, חברת בת של רוסטלקום. מתוכנן כי הלוויין ישוגר בשנת 2021 או 2022 על ידי סויוז-2.1 b או המשגר פרגאט-M, מאתגר השיגור 1C בנמל החלל ווסטוצ'ני. הלווין משתמש בפלטפורמת USP, המספקת תפוקה גבוהה בטווח K a (כ-100 ג'יגבייט לשנייה). נטען כי הוא מקביל ל-1,500 משיבים. ViaSat-1, לוויין בקיבולת גבוהה בטווח K a. Echostar 17, לוויין בעל קיבולת גבוהה בטווח K a. RTComm. Компания Энергия-Телеком предоставит Ростелекому спутниковый ресурс для оказания услуг связи в Ка-диапазоне. «Спутник „Энергия-100“ планируют запустить с „Восточного“ в 2018 году» «Дочка» РКК «Энергия» до конца 2018 года запустит собственный телекоммуникационный спутник ערך זה הוא קצרמר בנושא רוסיה ובנושא תקשורת. אתם מוזמנים לתרום לוויקיפדיה ולהרחיב אותו.
סויוז MS-20

סויוז MS-20 (ברוסית: Союз МС-20; טיסת סויוז מספר 752) הייתה טיסת חלל תיירותית רוסית, אשר שוגרה לתחנת החלל הבינלאומית ב-8 בדצמבר 2021. הטיסה שנקנתה על ידי חברת Space Adventures, אירחה שני תיירי חלל יפניים שביקרו בתחנת החלל. החללית חזרה לכדור הארץ ב-20 בדצמבר. רוסיה אלכסנדר מיסורקין - מפקד יפן יוסאקו מאזאווה - תייר חלל יפן יוזו היראנו - תייר חלל רוסיה אלכסנדר סקבורצוב- מפקד יפן שון אוסיגו - תייר חלל במאי 2021 הכריזה חברת Space Adventures על תחילת ההכנות לטיסה לתחנת החלל הבין-לאומית. הטיסה מומנה על ידי היזם היפני יוסאקו מאזאווה. משך הטיסה שתוכנן היה 12 ימים. חללית "סויוז MS-20" שוגרה ב-8 בדצמבר 2021 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז 2.1A". החללית נבנתה על ידי תאגיד הטילים והחלל אנרגיה. החללית התחברה למודול "פואיסק" של תחנת החלל הבין-לאומית כעבור כ-6 שעות. באותה עת בתחנת החלל שהתה משלחת מס' 66 בפיקוד תומא פסקה. במשך 10 ימים צוות החללית השתתף בניסוי בתחום רפואה - חקר השפעת כבידה על זרימת הדם. ב-20 בדצמבר החללית התנתקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות. מדיה וקבצים בנושא סויוז MS-20 בוויקישיתוף סויוז MS-20 תיאור המשימה Soyuz MS-20 lands following 12-day ISS mission, באתר nasaspaceflight.com, ‏19 בדצמבר 2021 "Два космических туриста из Японии полетят на МКС на «Союзе МС-20»". Роскосмос. 2021-05-13. נבדק ב-2021-05-13. ניסוי של צוות חללית סויוז MS-20